
న్యూఢిల్లీ : ఒడిశా హైకోర్టు మాజీ న్యాయమూర్తి జస్టిస్ ఐ ఎం ఖుద్దుసిపై సీబీఐ కేసు నమోదైంది. ఓ ప్రైవేటు మెడికల్ కాలేజీపై మెడికల్ కౌన్సిల్ ఆఫ్ ఇండియా (ఎంసీఐ) జారీ చేసిన డిబార్మెంట్ ఆర్డర్ను పరిష్కరించేందుకు ఆయన కుట్ర పన్నినట్లు ఆరోపించింది. ఈ కుట్రలో ఆయనతో పాటు మరో ఐదుగురు ప్రైవేటు వ్యక్తులను కూడా నిందితులుగా చేర్చింది. జస్టిస్ ఖుద్దుసి ఢిల్లీకి చెందిన మధ్యవర్తులతో కలిసి ప్రైవేటు మెడికల్ కాలేజీ ప్రతినిథులకు చట్టపరమైన సలహాలు ఇచ్చారని, అంతేకాకుండా సుప్రీంకోర్టులో ఈ కేసు సానుకూల పరిష్కారానికి హామీ ఇచ్చారని సీబీఐ ఆరోపించింది. కేసు నమోదు చేసిన తర్వాత సీబీఐ బృందాలు బుధవారం ఢిల్లీ, భువనేశ్వర్, లక్నోలలో సోదాలు నిర్వహించాయి. గ్రేటర్ కైలాష్లోని జస్టిస్ ఖుద్దుసి నివాసంపై కూడా సీబీఐ దాడులు జరిగాయి.ఇదిలావుండగా, ఒడిశా హైకోర్టు ప్రస్తుత న్యాయమూర్తి ఇంటిపై సీబీఐ దాడులు జరిగినట్లు వార్తలు రావడంతో హైకోర్టు బార్ అసోసియేషన్ కార్యకలాపాలను నిలిపేసింది. సీబీఐ చర్యను ఖండించింది. అయితే సీబీఐ స్పందిస్తూ తాము సిట్టింగ్ జడ్జికి వ్యతిరేకంగా ఎటువంటి చర్యలు చేపట్టలేదని, సోదాలు నిర్వహించలేదని స్పష్టం చేసింది. భువనేశ్వర్లో జస్టిస్ ఖుద్దుసి పదవీ విరమణ పొందేనాటికి ఉన్న చిరునామాలోనే సిట్టింగ్ జడ్జి ఉండటం వల్ల కాస్త అయోమయ పరిస్థితి ఏర్పడిందని తెలిపింది. రికార్డుల్లో ఈ చిరునామాను మార్చకపోవడం వల్ల ఇటువంటి పరిస్థితి తలెత్తిందని వివరించింది.

newdhilly : odisa hycortu maji nyaayamuurti justis ai em khuddusipai cbi kesu namodaindi. oo praivetu medical kaalejeepai medical counsil af india (mci) jaarii chesina debarment aardarnu parishkarinchenduku aayana kutra panninatlu aaropinchindi. ee kutralo aayanatho paatu maro aiduguru praivetu vyaktulanu kuudaa ninditulugaa cherchindi. justis khuddusi dhilleeki chendina madhyavarthulatho kalisi praivetu medical callagy pratinithulaku chattaparamaina salahalu icharani, antekakunda supreenkortulo ee kesu saanukuula parishkaaraaniki haami icharani cbi aaropinchindi. kesu namodu chesina tarvaata cbi brundaalu budhavaaram dhilli, bhuvaneshwar, laknolalo sodaalu nirvahinchaayi. grater kailashloni justis khuddusi nivaasampai kuudaa cbi daadulu jarigai.idilaavundagaa, odisa hycortu prastuta nyaayamuurti intipai cbi daadulu jariginatlu vaartalu raavadamtho hycortu bar asosiation kaaryakalaapaalanu nilipesindi. cbi charyanu khandinchindi. ayithe cbi spandistuu taamu sitting jadjiki vyatirekamgaa etuvanti charyalu chepattaledani, sodaalu nirvahinchaledani spashtam chesindi. bhuvaneshwarlo justis khuddusi padavee viramana pondenatiki unna chirunamalone sitting jadji undatam valla kaasta ayomaya paristhiti erpadindani telipindi. recordullo ee chirunamanu marchakapovadam valla ituvanti paristhiti talettindani vivarinchindi.